Skarp kritik rettede sig mod kronprins Frederik, da han kort før de olympiske lege i Rio de Janeiro som medlem af Den Internationale Olympiske Komité (IOC) stemte for at lade russiske atleter deltage, selv om regeringen med et bredt politisk flertal i ryggen ville udelukke Rusland efter afsløringen af et statsstøttet dopingprogram.

Siden er kronprinsen blevet genvalgt til IOC for en periode på yderligere otte år, så statsminister Lars Løkke Rasmussen (V) har brugt episoden som anledning til at sikre bedre koordinering i tilsvarende situationer.

»Vi har det særlige udvalg omkring ham og har – vel også oven på den lidt uhensigtsmæssige kommunikation fra flere steder i Rio – forsøgt at ramme det lidt fastere ind, for selvfølgelig kan man sige, at det (kronprinsens medlemskab, red.) rummer nogle udfordringer.